stanford-oval/wikipedia huggingface dataset:
שעת שיא 2

| --- | --- |

 בימוי:  ברט ראטנר 
 הופק בידי:  רוג'ר בירנבאום, ג'ונתן גליקמן 
 תסריט:  ג'ף נתנזון 
 עריכה:  מארק הלפריך 
 מוזיקה:  לאלו שיפרין 
 צילום:  מתיו פ' לאונטי 
 מדינה:  ארצות הברית, הונג קונג 
 חברת הפקה:  ניו ליין סינמה 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  7 בפברואר 2002 
 משך הקרנה:  92 דק' 
 שפת הסרט:  אנגלית 
 סוגה:  סרט פעולה, סרט אמנויות לחימה, סרט באדי קאפ, סרט קומדיה 
 הכנסות באתר מוג'ו:   rushhour2
 דף הסרט ב־IMDb
 
שעת שיא 2 (באנגלית: Rush Hour 2) היא קומדיית פעולה משנת 2001, בבימויו של ברט ראטנר. זהו הסרט השני שעת שיא, בכיכובם של ג'קי צ'אן וכריס טאקר. הסרט ממשיך לעקוב אחר מעלליהם של הבלש לי והבלש קרטר, כשהפעם הם מוצאים את עצמם בהונג קונג, ונאלצים להתמודד עם ארגון פשע מסוכן.
שעת שיא 2 יצאה לאקרנים ב-3 באוגוסט 2001. הסרט זכה להצלחה מסחרית, והכניס 347.3 מיליון דולר ברחבי העולם, מה שהפך אותו לסרט הרווחי ביותר בזיכיון שעת שיא. הוא גם הפך לסרט החמישי עם הרווחים ביותר בשנה בארצות הברית, כמו גם לסרט השני בדירוג ה-PG-13 .
תקציר העלילה

הסרט מתחיל כאשר הבלש לי (ג'קי צ'אן) והבלש קרטר (כריס טאקר) יוצאים לחופשה בהונג קונג. החופשה הופכת במהרה למרדף אחר סוחר אמנות מסוכן בשם ריקי טאן (ג'ון לון), שמוביל את לי וקרטר לחשיפת מזימה בינלאומית שמערבת הברחת שטרות מזויפים לארצות הברית. תוך כדי שהם רודפים אחרי טאן ואנשיו, לי וקרטר מוצאים את עצמם בסכנות רבות ומסתבכים עם אנשי פשע מסוכנים כמו הוא לי (ג'אנג דזה יי), רוצחת שכירה מסוכנת. יחד, הם צריכים להיאבק בפושעים ולהציל את המצב.
צוות השחקנים הראשי

ג'קי צ'אן בתפקיד הבלש יאנג ווי לי - בלש מהונג קונג שמומחה באמנויות לחימה, והוא יוצא עם קרטר להיאבק בפשע בהונג קונג ובלאס וגאס.
כריס טאקר בתפקיד הבלש ג'יימס קרטר - שוטר מלוס אנג'לס, בעל חוש הומור ותשוקה רבה להרפתקאות, שמצטרף ללי במרדף אחרי הפושעים.
ג'אנג דזה יי בתפקיד הוא לי - רוצחת שכירה מסוכנת שעובדת עבור ריקי טאן, ונלחמת בשני הבלשים במהלך הסרט.
ג'ון לון בתפקיד ריקי טאן - פושע מסוכן וסוחר אמנות שמוביל את המזימה המרכזית בסרט.
רוסלין סאנצ'ס בתפקיד איזבלה מולינה - סוכנת חשאית שמנסה לעזור ללי וקרטר במאבקם נגד הפשע.
האריס יולין בתפקיד סטיבן ריינה - דמות מפתח במזימה שמנסה לפעול נגד הבלשים.
ביקורות

הסרט "שעת שיא 2" זכה להצלחה מסחרית גדולה, אך קיבל ביקורות מעורבות מהמבקרים. בעוד שהכימיה בין ג'קי צ'אן וכריס טאקר ושילוב האקשן עם ההומור זכו לשבחים, חלק מהמבקרים מתחו ביקורת על העלילה הפשוטה והחזרה על המוטיבים מהסרט הראשון. הסרט קיבל ציון של 52% באתר Rotten Tomatoes וציון של 48 מתוך 100 באתר Metacritic. למרות הביקורות, הסרט הצליח מאוד בקופות והפך לחלק חשוב מסדרת הסרטים.
שבוע הספרים האסורים

שבוע הספרים האסורים הוא קמפיין מודעות שנתי שנועד לחגוג את חופש הקריאה ולהפנות את תשומת הלב לספרים שפרסומם נאסר בעקבות צנזורה מסיבות פוליטיות, חוקיות או מוסריות. האירוע מנוהל על ידי איגוד הספריות האמריקאי ואמנסטי אינטרנשיונל.
הקמפיין נערך במהלך השבוע האחרון של ספטמבר מאז שנת 1982, והוא מדגיש את חשיבות החופש לקריאת נקודות מבט לא פופולריות ואת הדרישה לשמור חומר זמין לציבור, על מנת לאפשר לאנשים לפתח מסקנות ודעות משלהם.
היסטוריה

את האירוע יזמה לראשונה הספרנית ג'ודית קרוג בשנת 1982, ברוח התיקון הראשון לחוקת ארצות הברית. בריאיון טענה קרוג שאיגוד המו"לים האמריקאי יצר איתה קשר בעקבות האיסור שהוטל על ספרים רבים באותה השנה. קרוג העבירה את המידע לוועדה לחופש אינטלקטואלי של איגוד הספריות האמריקאי, ושישה שבועות לאחר מכן צוין שבוע הספרים האסורים הראשון.
בשנת 2011, האגודה האמריקאית לספרני בתי ספר (AASL) קבעה את היום הרביעי של שבוע הספרים האסורים כיום המודעות לאתרים אסורים. בסקר הלאומי של AASL משנת 2012, 94% מהמשיבים ציינו כי בית הספר שלהם השתמש בתוכנת סינון אתרים, כאשר רוב האתרים החסומים הם רשתות חברתיות, תוכנות צ'אט, משחקים ושירותי וידאו כמו יוטיוב. עמדת ה-AASL גורסת כי ההיבט החברתי של הלמידה חשוב לתלמידים במאה ה-21 וכי בתי ספר רבים מקפידים מעבר לדרישות רשות התקשורת הפדרלית כמצוין בחוק הגנת האינטרנט לילד.
הטלת איסור על ספרים בארצות הברית

ספרים מוכרזים כאסורים בארצות הברית ממגוון סיבות, בעיקר מסיבות מיניות, פוליטיות ודתיות. האיסור גורר חרמות קריאה בבתי ספר ובספריות. חלק מהאיסורים מוטלים בעקבות בקשות של הורים שחששו כי לספרים מסוימים תהיה השפעה שלילית על ילדיהם מבחינה מינית, מוסרית וחברתית. לדוגמה הספר "יומנה של אנה פרנק" נאסר מסיבות מיניות (מחשבותיה של נערה מתבגרת), הספר "הרפתקאותיו של הקלברי פין" מאת מארק טוויין נאסר בגלל גזענות (ניצול עבדים ושימוש בכינויי גנאים לשחורים).
ספרי מבוגרים נאסרים אף הם מסיבות דומות. לדוגמה, הספר "פאני היל, או קורותיה של אשת התענוגות" מאת ג'ון קלילנד נאסר מסיבות מיניות. הספרים "למי צלצלו הפעמונים" מאת ארנסט המינגוויי, "ענבי זעם" מאת ג'ון סטיינבק, ו"בית מטבחיים חמש" מאת קורט וונגוט נאסרו בגלל היותם פוליטיים מדי. ספרים שנאסרו מסיבות דתיות הם "מוצא המינים" מאת צ'ארלס דרווין ו"שר הטבעות" מאת ג'.ר.ר. טולקין.
בארצות הברית

החל משנת 1982 נערך האירוע השנתי במהלך השבוע האחרון של ספטמבר. שבוע הספרים האסורים לא רק מעודד את הקוראים לבחון יצירות ספרותיות מאותגרות, אלא גם מקדם חופש אינטלקטואלי בספריות, בתי ספר וחנויות ספרים. מטרתו היא ללמד את חשיבות הזכויות שנחרתו בתיקון הראשון לחוקת ארצות הברית ואת כוחה של הספרות, ולהפנות את תשומת הלב לסכנה הקיימת כאשר מוטלות מגבלות על זמינות המידע בחברה חופשית. איגוד הספריות האמריקאי מציע ערכות לשבוע הספרים האסורים, וכן מוכר כרזות, כפתורים וסימניות כחלק מציון האירוע.
מוסדות חינוכיים רבים מנכיחים גם הם את קיומם של ספרים אסורים ומאתגרים במהלך שבוע זה, ולעיתים קרובות יוצרים תצוגות ותוכניות סביב מסע המודעות. בנוסף, מוכרי ספרים שונים נותנים חסות לפעילויות ולאירועים שמטרתם לתמוך בשבוע הספרים האסורים. ישנם קמעונאים שמעטרים את חלונות הראווה שלהם כחלק מציון השבוע, בעוד אחרים הולכים מרחיקים לכת, ומזמינים מחברים של חומרים אסורים ומאתגרים לבוא אל חנויותיהם ולדבר, ואף מממנים תחרויות חיבור שנתיות על חופש הביטוי. מוסדות חינוכיים ומוכרי ספרים נותנים חסות גם לקריאה, ומאפשרים למשתתפים לקרוא בקול קטעים מתוך הספרים האסורים האהובים עליהם.
בשאר העולם

אמנסטי אינטרנשיונל מציינת את שבוע הספרים האסורים על ידי הפניית תשומת הלב לאנשים שנרדפים בגלל הכתבים שהם מפיקים, מפיצים או קוראים. אתר האינטרנט של אמנסטי מתעד מדי שנה מקרים של אנשים שעל פי דיווחים נהרגו, נכלאו או הוטרדו בדרך אחרת על ידי רשויות לאומיות ברחבי העולם, וקוראת לאנשים לנקוט פעולה כדי לעזור בשיתוף עם רשת הפעולה הדחופה שלה, על ידי פנייה לרשויות בנוגע להפרות זכויות אדם. אמנסטי מספקת גם עדכונים למקרים משנים קודמות, ומציגה את ההיסטוריה והמעמד הנוכחי של אלה שנרדפו לכאורה בשל כתביהם. המקרים כוללים אנשים מאזרבייג'ן, סין, קובה, מצרים, גמביה, איראן, מיאנמר, רוסיה וסרי לנקה.
תגובות וביקורות

האירוע זכה לשבחים בשל חגיגת החופש שמעניק התיקון הראשון לחוקת ארצות הברית. אירועים ציבוריים שבהם קוראים בקול רם ספרים אסורים ומאתגרים מתקיימים בדרך כלל על מנת לציין את האירוע. האירוע הבינלאומי שערך אמנסטי אינטרנשיונל זכה אף הוא לשבחים על כך שהוא מזכיר את המחיר שחלק מהאנשים משלמים על הבעת דעות שנויות במחלוקת.
ג'ף ג'קובי (אנ'), בעל טור בעיתון בוסטון גלוב, ציין כי הרוב המכריע של הספרים ברשימה הם ספרים שאותגרו (בעיקר על ידי הורים בשל אלימות, שפה, מיניות או התאמה לגיל), אך לא הוסרו.
מיטשל מאנסי, הכותב בוול סטריט ג'ורנל, טען כי הצנזורה שעליה הקמפיין מוחה איננה קיימת באמת, וכי ספרים אינם אסורים בארצות הברית. קמילה אלייר, נשיאה לשעבר של ALA, הגיבה כי שבוע הספרים האסורים מדגיש את מאות הניסיונות המתועדים לדכא גישה למידע והמתרחשים מדי שנה ברחבי ארצות הברית, וכי כאשר הספרייה מתבקשת להגביל את הגישה לאחרים, הבקשה משקפת ניסיון לצנזורה.
"Focus on the Family" (אנ'), ארגון נוצרי ימני, מאתגר בקביעות את שבוע הספרים האסורים, בטענה שספרים לא באמת אסורים, ושמדיניות הספריות היא אנטי-משפחתית. טום מינירי, סגן נשיא למדיניות ציבורית, אמר כי "ה-ALA ביצע בחוסר אחריות את שקר הספרים ה'אסורים' במשך זמן רב מדי. שום דבר אינו 'אסור', אבל מדי שנה מנסה הארגון הזה להפחיד ולהשתיק כל הורה, מורה או ספרן שמביע דאגה לגבי התאמת הגיל של חומר בעל אופי מיני מפורש או אלים עבור תלמידי בית ספר". קנדי קושמן, אנליסטית החינוך של ארגון "Focus on the Family", אמרה כי להורים יש כל הזכות והאחריות להתנגד לכך שילדיהם יקבלו ספרות מינית מפורשת ופרו-הומוסקסואלית ללא רשותם, במיוחד במסגרת בית ספרית. היא הצביעה על כך שספר הילדים "And Tango Makes Three", על הורי פינגווינים חד מיניים, היה אחד הספרים בראש הרשימה המאתגרת ביותר של ALA, ומתחה ביקורת על כך שבאירוע קיים קידום הומוסקסואליות לילדים בני 6 או 7 בניגוד לרצונם. הקבוצה האנטי-הומוסקסואלית "הורים וחברים של הומוסקסואלים והומוסקסואלים-לשעבר" (PFOX) מתחה ביקורת דומה על ה-ALA על כך שלא השתמשה באירוע כדי לקדם ספרי הומוסקסואלים-לשעבר או ספרים המתנגדים לנישואים חד מיניים בארצות הברית.
שבוע הספרים האסורים ספג ביקורת על ידי רות גרהם מהמגזין סלייט, אשר טענה שהרטוריקה סביב האירוע מבלבלת לעיתים קרובות בין סוגיות כמו איסור על ספרים בספרייה ציבורית לעומת ספריית בית ספר. כמו כן, היא הוסיפה שהשיח לא מבחין בין אי הכללת חומר בתוכניות הלימודים לבין זמינות כללית בספרייה. גרהם סבורה שאמנם כדאי להדגיש מקרים של צנזורה, אבל יש לציין בחיוב גם את המספר הקטן של ספרים אסורים.
בתגובה, יצאה מאדי קרום מהפינגטון פוסט להגנת שבוע הספרים האסורים, ואמרה כי חגיגת שבוע הספרים האסורים מעלה את התודעה לחשיבות חופש הביטוי בחברה. היא שיבחה את תפקידם של הספרנים וכתבה כי הם עושים את העבודה מאחורי הקלעים שמבטיחה כי אתגור הספרים לא יהפוך לאיסור.
הערות שוליים

1 2  About | Banned Books Week (באנגלית אמריקאית)
↑  Editorial - Appreciations - Judith Krug - NYTimes.com, web.archive.org, ‏2009-04-15
↑  Safelibraries®, SafeLibraries®: Marking 25 Years of Banned Books Week: An Interview with Judith Krug, SafeLibraries®, ‏2011-09-23
↑  What You Should Know About Banned Websites Awareness Day, September 24, web.archive.org, ‏2016-11-01
↑  AASL designates Wednesday, September 28, 2011, as Banned Websites Awareness Day | News and Press Center, web.archive.org, ‏2016-12-20
1 2  Filtering in Schools | American Association of School Librarians (AASL), web.archive.org, ‏2016-09-29
↑  משה דור, שבוע הספרים האסורים, באתר הארץ, 24 בספטמבר 2010
↑  ALA | About Banned & Challenged Books, web.archive.org, ‏2009-07-27
↑  The ALA Book of Library Grant Money - Ann Kepler - Google Books, web.archive.org, ‏2016-12-08
↑  Banned Books Week, web.archive.org, ‏2009-08-30
↑  Urgent Action Network, web.archive.org, ‏2009-06-24
↑  Victoria Advocate | VC, UHV celebrate freedom with Read Out, web.archive.org, ‏2011-06-09
↑  Kevin Mertz, A stand against banned books, standard-journal.com (באנגלית)
↑  "Banned Books Week" at Gulf Coast Community College, web.archive.org, ‏2011-07-17
↑  Books Banned, Author Imprisoned | Book Patrol: A Haven for Book Cultu…, archive.ph, ‏2012-07-08
↑  Jeff Jacoby, Book-Banning, Real and Imaginary, The Boston Globe
↑  Finding Censorship Where There Is None - WSJ, web.archive.org, ‏2015-02-01
↑  Librarians Work to Protect Free Access to Information, The Wall Street Journal, ‏Oct. 1, 2009
↑  Carol Reid, On My Mind: "Challenge," and Other Politely Empowering Euphemisms, American Libraries 30, 1999, עמ' 60–60
↑  Earl Lee, Libraries in the age of mediocrity, McFarland, 1998, ISBN 978-0-7864-0548-0
↑  “News Fronts: ALA.” American Libraries, vol. 28, no. 10, American Library Association, 1997, pp. 6–10, http://www.jstor.org/stable/25634684.
↑  Focus on the Family Exposes the "Banned" Books Lie, web.archive.org, ‏2010-10-30
↑  Responding to Banned Books Week | CitizenLink, web.archive.org, ‏2010-10-05
↑  Library Association Pushes Anti-Family Agenda through ‘Banned Books Week’ | CitizenLink, web.archive.org, ‏2010-12-20
↑  Gay Reversal Advocates Say School Libraries Banning Their 'Ex-Gay' Books - Local News | News Articles | National News | US News - FOXNews.com, web.archive.org, ‏2009-10-25
↑  Banned Books Week: No one bans books anymore, and censorship of books is incredibly rare., web.archive.org, ‏2015-10-01
↑  This Is Why You Should Celebrate Banned Books Week, web.archive.org, ‏2015-10-02
רשימת ריום

רשימת ריום, או Répertoire des oeuvres d'Antonio Vivaldi – רפרטואר יצירותיו של אנטוניו ויוואלדי, הנכתבת לרוב כראשי התיבות RV ‏(Ryom-Verzeichnis, בעברית: מדריך ריום), היא קטלוג חלקי של היצירות מאת המלחין אנטוניו ויוואלדי הנקרא על שם מחברו – פטר ריום. הקטלוג פורסם בלייפציג ב-1974 והוא מונה את יצירותיו של ויוואלדי במספרים – למשל, הקונצ'רטו "La Pastorella" מצוין בתור RV95.
קיימים קטלוגים מוקדמים יותר של עבודותיו של ויוואלדי, בהם רשימות רינלדי (פורסם ברומא, 1944), ופינצ'רל (פריז, 1948). כאשר רשימתו של אנטוניו פאנה פורסמה (מילאנו, 1968), ריום כבר החל לעבוד על רשימתו שלו, ולכן נוספו לה יצירות חדשות מאת ויוואלדי שהתגלו במרוצת הזמן. רשימתו של פאנה, בכל אופן, מכילה רק יצירות לכלי נגינה וללא יצירות למקהלה בפרט או זמרים בכלל.
כדי ליצור מתאם עם הרשימות הקודמות, רשימת ריום מתייחסת לקיטלוגיהם של פאנה (המצוין באות F), פינצ'רל (P) וריקורדי.
ראו גם

רשימת יצירות מאת אנטוניו ויוואלדי
| --- | --- |
בקרת זהויות :  MusicBrainz: 3ae8b0cc-2dd3-46d9-93d9-7aa9daa8e26e 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
שברולט שבי 500

| --- | --- |

שברולט שבי 500
 מאפיינים כלליים
 יצרן:  שברולט
 שנות ייצור:  1983–1995
 הרכבה:  ברזיל ברזיל
 חברת אם:  ג'נרל מוטורס
 סיווג:  טנדר
 אורך:  4,183  מ"מ
 רוחב:  1,530 מ"מ
 גובה:  1,330 מ"מ
 משקל:  958 ק"ג (ריק), מטען - 500 ק"ג
 בסיס גלגלים:  2,390 מ"מ
 מפרט טכני
 מנוע:  4 צילינדרים,  המפיק 73 כ"ס, 75 כ"ס
 הילוכים:  תמסורת ידנית - 5 מהירויות  תמסורת אוטומטית - 3 מהירויות
 מהירות מרבית:  149 ק"מ
 צריכת דלק:  8.1 ק"מ לליטר
שברולט שבי 500 (באנגלית:  500 Chevrolet Chevy) הוא טנדר קומפקטי, אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1983–1995.
שם הדגם "שברולט שבי 500" - המספר 500 מציין את משקל המטען המקסימלי - 500 ק"ג.
תאוצת דגם ה"שברולט שבי 500" בין 0 - 100 קמ"ש היא 14.2 שניות.
דגמים

שברולט שבי 500 SE
שברולט שבי 500 SL
שברולט שבי 500 SL/E
תמונות

שברולט שבי 500, שנת 1991
שברולט שבי 500
שברולט שבי 500 שנת 1993
הערות שוליים

↑  שברולט שבי 500 autowp.ru/chevrolet/chevy500
שברולט קורבט C5

| --- | --- |

 מאפיינים כלליים
 יצרן:  ג'נרל מוטורס 
 שנות ייצור:  1997–2004
 הרכבה:  ארצות הברית: באולינג גרין, קנטאקי
 מודל קודם:  שברולט קורבט C4
 מודל אחריו:  שברולט קורבט C6
 חברת אם:  שברולט
 סיווג:  מכוניות ספורט
 אורך:  4,570 מ"מ 
 רוחב:  1,870 מ"מ 
 גובה:  1,200 מ"מ 
 בסיס גלגלים:  2,669 מ"מ 
 מפרט טכני
 מנוע:  V8 LS1
 מהירות מרבית:  282
 
שברולט קורבט C5 (באנגלית: Chevrolet Corvette C5) היא הדור החמישי של מכונית הספורט שברולט קורבט, המיוצרת על ידי ג'נרל מוטורס מ-1997 עד 2004.
סקירה כללית

ה-C5 קיבל מנוע LS1 שסיפק בתחילה 345 כ"ס (257 קילוואט) ובהמשך גדל ב-350 כ"ס (261 קילוואט). האצה מ-0 ל-100 בתוך 4.5 שניות ומהירותו המרבית היא 282 קמ"ש.
דגמי ה-קורבט C5 > Z06

ה-Z06 משתמש במנוע LS1 הסטנדרטי עם הספק גבוה יותר של 385 כ"ס (287 קילוואט). בשנת 2002 הועלה הכוח סוס ל-405 ב-6,000 סל"ד. זמן האצה שלו מ-0 ל-100 בתוך 4.0 שניות.
דגמי ה-קורבט C5 > C5-R

ה-C5-R הייתה מכונית מרוץ שנבנתה על ידי פראט ומילר עבור ג'נרל מוטורס. היא התבססה על הקורבט C5 אך הייתה שונה במנוע ובצורה שלה שהייתה בצורת רכב מרוץ.
גלריה

מבט קידמי
מבט אחורי
מבט לצד
קורבט C5-R
ראו גם

שברולט קורבט
שברולט קורבט C6
שברולט קורבט C7
שברולט קורבט C8
מבט למנוע ה-V8 LS1
שברולט קמארו הדור השלישי

| --- | --- |

 מאפיינים כלליים
 יצרן:  שברולט
 שנות ייצור:  1992-1982
 הרכבה:  קליפורניה
 מודל קודם:  שברולט קמארו הדור השני 
 מודל אחריו:  שברולט קמארו הדור הרביעי 
 חברת אם:  ג'נרל מוטורס
 סיווג:  מכונית פוני
 רוחב:  1,850 מ"מ 
 בסיס גלגלים:  2,565 מ"מ 
 מפרט טכני
 מנוע:  מנוע בנזין 
 
שברולט קמארו הדור השלישי היא מכונית פוני אמריקאית, אשר הוצגה בשנת 1982 על ידי שברולט.
המודלים שמשתתפים בדור השלישי

קמארו RS
קמארו RS, שיוצגה בדור השני, כללה אפשרות לגג נפתח ומנוע חדיש בעל 190 כ"ס.
קמארו Z28
יוצגה ביחד עם החבילה IROC-Z שהייתה ספורטיבית ומהירה יותר.
RS
Z28
שיפורים לפי שנה

1982 יצא לשוק.
1983 מנועים חדשים וכוח סוס מוגבר.
1984 שינוי קטן בצורה של הקמארו Z28.
1985 הוצגה גרסת ה- IROC-Z עם מנוע חדש והספק מוגבר.
1986 החלפת מנועים.
1987 מנוע חדש ומהירות גבוהה יותר והפסקת היצור של הקמארו RS.
1988 הפסקת היצור של הקמארו Z28.
1989 החזרת היצור של הקמארו RS.
1990 שיפור המנועים והפסקת היצור של הקמארו IROC-Z.
1991 מתיחת פנים, החזרת היצור של הקמארו Z28, מנועים חדשים הספק גבוה יותר ומהירות גבוהה יותר.
1992 סוף יצור.
ראו גם

שברולט קמארו
שברולט קמארו הדור השישי
שברולט קמארו הדור החמישי
שברולט קמארו הדור הרביעי
שברולט קמארו הדור השני
שברולט קמארו הדור הראשון
תהלוכת הארבות המלכותיות של תאילנד

הארבה המלכותית (1865)
תהלוכת הארבות המלכותיות של תאילנד (בתאית: กระบวนพยุหยาตราชลมารค) היא טקס דתי ומלכותי, הנערך מזה 700 שנים בקירוב. הארבות המלכותיות המעוטרות להפליא הן שילוב של אומנות ואמנות תאילנדית. המשט נערך לעיתים רחוקות, על פי רוב רק במסגרת אירועים תרבותיים ודתיים חשובים ביותר. בתקופת שלטונו של המלך פומיפון אדוניאדט, שהשתרעה על פני למעלה משבעים שנים, התהלוכה התקיימה 16 פעמים בלבד.
בתהלוכה משתתפות בימינו 52 ארבות, המאוישות על ידי 2,082 חותרים. 51 מתוכן הן ארבות היסטוריות והנוספת היא הארבה המלכותית "נאראי סונג סובאן המלך ראמה התשיעי", שהושקה ב-1994 והיחידה שנבנתה במהלך שלטונו של פומיפון. התהלוכה מתנהלת במורד הנהר צ'או פראיה, יוצאת מאתר ההחפה המלכותי וסקורי בדוסיט, בנגקוק, עוברת דרך מקדש אמרלד בודהה, הארמון הגדול, ו-ואט פהו ומסתיימת בואט ארון, "מקדש השחר".
נאראי סונג סובאן המלך ראמה התשיעי
רשימת שינדלר (פסקול)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
Entertainment Weekly: A-
FilmTracks: 
SoundtrackNet: 
רשימת שינדלר הוא פסקול הסרט בעל אותו שם שיצא לאקרנים בשנת 1992 על ידי סטיבן ספילברג. האלבום כולל שירים שהולחנו על ידי ג'ון ויליאמס ובוצעו בידי הכנר יצחק פרלמן, ובחלקם גם שולבה מקהלה. השיר "ירושלים של זהב" נכלל באלבום לאחר ששולב בסוף הסרט, אך בעקבות הביקורת על כך שהשיר לא קשור לשואה, שינה ספילברג את שיר הסיום בגרסה שהופצה בישראל ובחלק ממדינות אירופה לשיר "הליכה לקיסריה" ("אלי אלי"), בביצועה של נתנאלה.
האלבום זכה בפרסי האוסקר ובאפט"א של שנת 1993 בקטגוריית הפסקול המקורי הטוב ביותר, ובפרס גראמי עבור הפסקול הטוב ביותר במדיה החזותית. האלבום היה גם מועמד לפרס גלובוס הזהב.
רשימת השירים

Theme from Schindler's List - ‏4:15
Jewish Town - ‏4:40
Immolation - ‏4:44
Remembrances - ‏4:20
Schindler's Workforce - ‏9:08
אויפן פריפעטשיק - 2:56
I Could Have Done More - ‏5:52
Auschwitz-Birkenau - ‏3:41
Stolen Memories - ‏4:20
Making the List - ‏5:11
Give Me Your Names - ‏4:55
ירושלים של זהב - 2:17
Remembrances - ‏ 5:17
Theme from Schindler's List - ‏2:59
הערות שוליים

↑  Review by Evan Cater באתר Allmusic
↑  Schindler's List באתר Entertainment Weekly
↑  http://filmtracks.com/titles/schindler.html
↑  http://www.soundtrack.net/album/schindlers-list
| 0 | 1 | 2 |
| --- | --- | --- |
| הקודם: 1994: אלן מנקן - Aladdin | פרס גראמי לפסקול הטוב ביותר למדיה חזותית  1995: ג'ון ויליאמס - Schindler's List | הבא: 1996: הנס צימר - Crimson Tide |
| --- | --- |
בקרת זהויות :  MusicBrainz release group: 86a624e7-fe2b-4ebe-8815-44096e60ec46
שברולט קורסיקה

| --- | --- |

Chevrolet Corsica
 מאפיינים כלליים
 נקרא גם:  Pontiac Tempest (אנ') (דור רביעי) (בקנדה)
 יצרן:  שברולט
 שנות ייצור:  1987–1996
 הרכבה:  ארצות הברית ארצות הברית  קנדה קנדה
 מודל קודם:  שברולט סיטיישן
 מודל אחריו:  שברולט מאליבו
 חברת אם:  ג'נרל מוטורס
 סיווג:  מכונית משפחתית גדולה
 מרכב:  Front-engine, front-wheel-drive layout (אנ')
 פלטפורמה:  GM L platform (אנ')
 אורך:  4,658 מ"מ (1987-1993)  4,661 מ"מ (1994-1996)
 רוחב:  1,732 מ"מ (1987-1993)  1,740 מ"מ (1994-1996)
 גובה:  1,367 מ"מ (1987-1993)  1,377 מ"מ (1994-1996)
 משקל:  1,128 - 1,355 ק"ג
 בסיס גלגלים:  2,626 מ"מ
 מפרט טכני
 מנוע:  4 צילינדרים, 2.0 ליטר, המפיק 90 כ"ס מתוצרת ג'נרל מוטורס מסוג "LL8"  4 צילינדרים, 2.2 ליטר מתוצרת ג'נרל מוטורס מסוג "LM3"  4 צילינדרים, 2.2 ליטר מתוצרת ג'נרל מוטורס מסוג "LN2"  V6 צילינדרים, 2.8 ליטר, המפיק 130 כ"ס מתוצרת ג'נרל מוטורס מסוג "LB6"  V6 צילינדרים, 3.1 ליטר המפיק 135 כ"ס מתוצרת ג'נרל מוטורס מסוג "LH0" (יוצר בין השנים 1988-1989)  V6 צילינדרים, 3.1 ליטר המפיק 140 כ"ס מתוצרת ג'נרל מוטורס מסוג "LH0" (יוצר משנת 1990)  V6 צילינדרים, 3.1 ליטר המפיק 160 כ"ס ב-5,200 סל"ד (3,135 סמ"ק, יחס דחיסה 9.5:1, מתוצרת ג'נרל מוטורס מסוג "L82" (יוצר משנת 1993)
 הילוכים:  תמסורת ידנית - 5 מהירויות  תמסורת אוטומטית - 3 מהירויות מתוצרת ג'נרל מוטורס מסוג "3T40"  תמסורת אוטומטית - 4 מהירויות מתוצרת ג'נרל מוטורס מסוג "4T40E"  תמסורת אוטומטית - 4 מהירויות מתוצרת ג'נרל מוטורס מסוג "4T60E"
 מעצב:  Irvin Rybicki
שברולט קורסיקה (באנגלית: Chevrolet Corsica) היא מכונית משפחתית גדולה המוגדרת כמכונית קומפקטית, מתוצרת יצרנית הרכב האמריקאית שברולט, חברת בת של קונצרן הרכב ג'נרל מוטורס אשר יוצרה בין השנים 1987–1996 בארצות הברית.
בין השנים 1987-1991 דגם ה"שברולט קורסיקה" יוצר בקנדה תחת השם "Pontiac Tempest" (אנ') (דור רביעי).
"שברולט קורסיקה" שווקה בישראל (בתצורת סדאן, 4 דלתות).
תצורות

4 דלתות - סדאן.
5 דלתות - האצ'בק.
דרגות גימור

"LT".
"LTZ".
"XT".
תמונות

"שברולט קורסיקה"
"שברולט קורסיקה", שנת 1994
"שברולט קורסיקה"
"שברולט קורסיקה"
"שברולט קורסיקה", שנת 1989
"שברולט קורסיקה"
"שברולט קורסיקה", דגם האצ'בק
ראו גם

שברולט
שברולט סיטיישן
שברולט ברטה
שברולט וגה
הערות שוליים

↑  James Flammang, Ron Kowalke, Standard Catalog of American Cars 1976-1999, Krause Publications, 1999, ISBN 0-87341-755-0.
↑  "שברולט קורסיקה" auto.howstuffworks.com/chevrolet-corsica
↑  שברולט קורסיקה, 4 דלתות, סדאן - תמונה msn.com/en-us/autos/chevrolet/corsica/sd-AAbLQvG
שברולט שבי

| --- | --- |

שברולט שבי
 מאפיינים כלליים
 נקרא גם:  Chevy malibu  Chevrolet Chevy Malibu
 יצרן:  שברולט באמצעות חברת הבת "General Motors de Argentina"
 שנות ייצור:  1969–1978
 הרכבה:  ארגנטינה ארגנטינה
 מודל קודם:  שברולט 400
 חברת אם:  ג'נרל מוטורס
 סיווג:  מכונית סלון
 אורך:  4,811  מ"מ
 רוחב:  1,839 מ"מ
 גובה:  1,369 מ"מ (סדאן), 1,331 מ"מ (קופה)
 משקל:  1,495 ק"ג (דגם סדאן מנוע 3,769 סמ"ק)
 בסיס גלגלים:  2,819 מ"מ
 מפרט טכני
 מנוע:  6 צילינדרים, בטור, 3,769 סמ"ק, המפיק 137 כ"ס (יחס דחיסה 7.5:1) (מאייד מסוג "Rochester BC 1 boca") (מנוע שברולט סוג "Chevrolet 230") 6 צילינדרים, 3,810 סמ"ק 144 כ"ס 6 צילינדרים, 4,097 סמ"ק המפיק 155 כ"ס  (יחס דחיסה 8.5:1) (מאייד מסוג "Holey RX 7214-A" כפול)  6 צילינדרים, 4,110 סמ"ק המפיק 175 כ"ס
 מהירות מרבית:  167 ק"מ (למנוע 3,769 סמ"ק) 168 ק"מ (למנוע 4,097 סמ"ק גרסת דה-לוקס אוטומט)  182 ק"מ (למנוע 4,097 סמ"ק גרסת סופר ספורט, סדרה 2)
 צריכת דלק:  7.8 ליטר ל-100 ק"מ (למנוע 3,769 סמ"ק), מכל דלק - 68 ליטר 7.0 ליטר ל-100 ק"מ (למנוע 4,097 סמ"ק, גרסת דה-לוקס אוטומט)  7.9 ליטר ל-100 ק"מ (למנוע 4,097 סמ"ק, גרסת סופר ספורט, סדרה 2)
שברולט שבי (באנגלית: Chevrolet Chevy) היא מכונית סלון בגרסאות  4 דלתות סדאן, ו-2 דלתות קופה, אשר יוצרה על ידי חטיבת המכוניות שברולט בחברת ג'נרל מוטורס האמריקאית בארגנטינה בין השנים 1969–1978.
דגם ה"שברולט שבי" יוצר על ידי חברת הבת "General Motors de Argentina" של חברת ג'נרל מוטורס.
גרסאות

Chevy Sedán STD
(יוצרו 20,341 יחידות בדגם סטנדרט, 8,747 יחידות בדגם סופר, ו-1,927 יחידות למוניות)
Chevy SS
(יוצרו 3,039 יחידות, 13,897 יחידות לדגם "מליבו", 4,097 יחידות לדגם דה-לוקס אוטומט)
Coupé Chevy Serie 2
(יוצר משנת 1973, יוצרו 18,192 יחידות)
תאוצות

תאוצת דגם "שברולט שבי" סדאן, מנוע 3,769 סמ"ק מ-0 - 100 קמ"ש היא 13.6 שניות
תאוצת דגם "שברולט שבי" מנוע 4,097 סמ"ק, גרסת דה-לוקס אוטומט מ-0 - 100 קמ"ש היא 11.0 שניות
תאוצת דגם "שברולט שבי" מנוע 4,097 סמ"ק, גרסת סופר ספורט, גרסה 2, מ-0 - 100 קמ"ש היא 11.1 שניות
תמונות

שברולט שבי
שברולט שבי
שברולט שבי סדאן, שנת 1970 (מימין)
שברולט שבי קופה, סדרה 2
שברולט שבי קופה, סדרה 2
שברולט שבי, סדרה 2
הערות שוליים

↑  שברולט שבי ארגנטינה - היסטוריה chevrolet chevy :historia en argentina - Taringa!
↑  שברולט שבי - ארגנטינה cocheargentino
↑  היסטורית שברולט בארגנטינה autosdeculto.com.ar/argentinos-chevrolet
שמואל מוזס נאגבקר

| --- | --- |
אין תמונה חופשית
 לידה:  1816 
 פטירה:  9 בספטמבר 1904 (בגיל 88 בערך) 
 
שמואל מוזס נאגבקר עם אשתו השנייה סוזה (שושנה) שנת 1890 לערך, גלויה איטלקית עם כיתוב במרהטית-יהודית
שיש זיכרון בבית הכנסת "שער השמיים" בטהנה, הודו. (צולם בשנת 2010)
שמואל מוזס נאגבקר (1816 – 9 בספטמבר 1904) קצין בכיר, איש דת, יזם, ממנהיגי קהילת "בני ישראל" בהודו והרפתקן.
תחילת חייו

שמואל נולד בעיר טהנה בשנת 1816, בזמן הראג' הבריטי. שם אביו היה משה נאגבקר, וידוע שהיו לו מספר אחים. מקור משפחתו הוא מהכפר היהודי "נאב" בעמק הנסתר (קוקאן פאטי) דרומית למומביי.
בזמן הולדתו הייתה קהילה יהודית מקרב עדתו מבוססת מאוד במאות שנים בעיר טהנה שאיננה רחוקה מבומביי (מומביי).
שמואל גדל בבית יהודי דתי מאוד אשר הדגש בו היה על מסורות בני-ישראל מהודו.
שם משפחתו היה בין ראשוני שמות המשפחה בקרב בני-ישראל מהודו והוא שם עתיק מאוד.